লেক সিটি কনকর্ড টাওয়ারের পাশে অবসিত এ কারখানায় রাত সাড়ে ৯টায় আগুনের সূত্রপাত হয়। মুহূর্তের মধ্যে আগুনের লেলিহান শিখা পুরো কারখানায় ছড়িয়ে পড়ে। এ সময় শ্রমিকরা ভেতরে কাজ করছিলেন। খবর পেয়ে কুর্মিটোলা, টঙ্গী, বারিধারা ও সদর ফায়ার স্টেশন থেকে ৮টি ইউনিট ঘটনাসলে পৌঁছে আগুন নিয়ন্ত্রণের চেষ্টা চালায়। প্রত্যক্ষদর্শীরা জানান, শ্রমিকদের আর্তচিৎকারে এ সময় এক হৃদয়বিদারক দৃশ্যের অবতারণা হয়। ভেতরে আটকা পড়া শ্রমিকরা বাঁচাও বাঁচাও চিৎকার করলেও আগুনের  ভয়াবহতায় কেউ এগিয়ে যেতে পারেনি। রাত এগারোটার দিকে ফায়ার সার্ভিসের কর্মীরা আগুন নিয়ন্ত্রণে আনে। ফায়ার সদর দফতরের ডিউটি অফিসার ভজন সরকার জানান, অগ্নিকাণ্ডে ৫ জনের মৃত্যু হয়েছে। দমকল কর্মকর্তা আনিসুর রহমান জানান, নিহতদের মধ্যে একজন হলেন ওই কারখানার শ্রমিক আমীরুল (২৮)। তার লাশ কারখানার ভেতর থেকে উদ্ধার করা হয়।  খিলক্ষেত থানার ওসি শামীম হোসেন বলেন, আগুন লাগার সময় কারখানাটি চালু ছিল। দমকলকর্মীরা আগুন নিয়ন্ত্রণে আনতে সক্ষম হয়েছে। তিনি জানান, গুরুতর অগ্নিদগ্ধ ৬ জনকে ঢাকা মেডিকেল কলেজ হাসপাতালে পাঠানো হয়েছে। ঢাকা  মেডিকেল কলেজ হাসপাতালের বার্ন ইউনিটে গুরুতর অগ্নিদগ্ধ অবসায় ভর্তি করা হয় ৬ জনকে। এরা হলেন- সাইদুর রহমান (২০), এনামুল (২০), আবদুল হামিদ (২২), আনোয়ার (২৩), জুয়েল (২৪) ও ইকবাল হোসেন (২৫)। এর মধ্যে ২ জনের অবসা আশঙ্কাজনক। ইকবাল সাংবাদিকদের জানান, রাতে পুরনো ও বাতিল অ্যারোসলের বোতল নষ্ট করার কাজ চলছিল। এ সময় একটি বোতলে বিস্ফোরণ হলে আগুনের সূত্রপাত হয়। একের পর এক বোতল বিস্ফোরণ হতে থাকে। মুহূর্তের মধ্যে আগুন পুরো কারখানায় ছড়িয়ে পড়ে।  খবর পেয়ে ঢাকা জেলা প্রশাসক মহিবুল হক ঘটনাসলে ছুটে যান। তিনি ঘটনাসল  পরিদর্শন করে সাংবাদিকদের জানান, আগুনে ৫ জনের মৃত্যু হয়েছে। এর মধ্যে একটি লাশ উদ্ধার করা হয়েছে। বাকি ৪টি লাশ পড়ে আছে। এদের চেনার কোন উপায় নেই। ডিএনএ টেস্ট ছাড়া তাদের পরিচয় শনাক্ত করা যাবে না। তিনি বলেন, এ কারখানায় যে রাসায়নিক দ্রব্য রাখা হয়েছে তা অননুমোদিত। ভারত থেকে এসব রাসায়নিক পদার্থ এনে এখানে রাখা হয়েছে। দাহ্য পদার্থের অসংখ্য ক্যান বিস্ফোরণ ঘটে। তিনি বলেন, নিমতলীর চেয়েও ভয়াবহ অগ্নিকাণ্ড এটি। তবে কারখানায় শ্রমিক কম থাকায় নিহতের সংখ্য কম হয়েছে। এলাকাবাসী জানান, ৬ জনের মৃত্যু হয়েছে। এলাকাবাসী নিজেরা ১টি লাশ  উদ্ধার করে।  এলাকাবাসী সায়েম বলেন, রাত সাড়ে ৯টায় বিকট শব্দে পুরো এলাকা প্রকম্পিত হয়ে ওঠে। আমাদের মনে হয়েছিল কোন বিমান বিধ্বস- হয়েছে। এরপরই ছুটে গিয়ে দেখি গুড নাইটের কারখানায় দাউ দাউ করে আগুন জ্বলছে। বিস্ফোরণের সঙ্গে সঙ্গে পুরো কারখানা ধসে পড়ে।  এ কারখানার মালিক ইলিয়াস আহম্মেদ। রাফি ইন্টারন্যাশনালের অধীন গুড নাইট কয়েল কারখানা হলো খিলক্ষেতের পূর্ব নামাপাড়ার খ/১০০/২/বি ঠিকানায়। হাসপাতালে ভর্তি ইকবাল জানান, তারা ১২ জন শ্রমিক ভেতরে কাজ করছিলেন। এ সময় বাইরে থেকে কারখানাটি তালাবদ্ধ ছিল। এ কারণে আগুন লাগার  পর তারা কেউ বের হতে পারেননি। হাসপাতালে ৬ জন ভর্তি হয়েছেন। অপর ৬ জন অগ্নিদগ্ধ হয়ে মারা গেছেন।  ফায়ার সার্ভিসের মহাপরিচালক ব্রিগেডিয়ার জেনারেল (অব.) আবু নাঈম মো. শহিদউল্লাহ বলেছেন, আমরা ৫টি লাশ উদ্ধার করেছি।স্থানীয়রা ১টি লাশ উদ্ধার করেছে বলে আমাদের জানিয়েছে।